
[image: image1.png]



Parlamentul  României

Camera  Deputaţilor
    Comisia pentru sănătate şi familie

      Bucureşti,14.03.2001

                                                                              Nr.302/XVIII/8


BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul la proiectul de Lege pentru aprobarea Ordonanţei de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale, trimis comisiei pentru examinare în fond, cu adresa nr.228 din 22 mai 2000,cu precizarea că acesta înlocuieşte raportul nr.149/XVIII/8 din 26.06.2000.

În conformitate cu art.66 alin.3 din Regulamentul Camerei Deputaţilor, la examinarea proiectului de lege, s-au avut în vedere şi proiectul de Lege privind aprobarea Ordonanţei de urgenţă a Guvernului nr.72/2000 pentru modificarea articolului 2 litera a) din Ordonanţa de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale, precum şi proiectul de Lege privind aprobarea Ordonanţei Guvernului nr.102/2000 pentru modificarea art.6 din Ordonanţa de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale.
La întocmirea raportului, comisia a avut în vedere avizul primit de la Comisia juridică, de disciplină şi imunităţi precum şi avizul Consiliului Legislativ. 

Comisia pentru sănătate şi familie şi-a însuşit , parţial, punctul de vedere al Guvernului.

În raport de obiectul şi conţinutul său, proiectul de lege face parte din categoria legilor ordinare.

            PREŞEDINTE,


                      SECRETAR,

DEP.PROF.DR.MIRCEA IFRIM               DEP.FARM.ION BURNEI

Parlamentul  României

Camera  Deputaţilor
    Comisia pentru sănătate şi familie

                                                                          Bucureşti,14.03.2001
                                                                                                                                                      Nr.302/XVIII/8
 

R A P O R T

asupra proiectului de Lege pentru aprobarea Ordonanţei de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale

În urma examinării proiectului de Lege pentru aprobarea Ordonanţei de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale, în şedinţa din 14.03.2001, propunem ca acesta să fie supus spre dezbatere şi adoptare cu următoarele amendamente:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

0.
1.
2.
3.

1.
Articol unic

Se aprobă Ordonanţa de urgenţă a Guvernului nr.170 din 4 noiembrie 1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale, publicată în Monitorul Oficial al României, Partea I, nr.541 din 5 noiembrie 1999.
Se propune ca articolul unic să devină art.I, având următorul cuprins:

“Art.I. – Se aprobă Ordonanţa de urgenţă a Guvernului nr.170 din 4 noiembrie 1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale, publicată în Monitorul Oficial al României, Partea I, nr.541 din 5 noiembrie 1999, cu următoarele modificări şi completări:”


Pentru respectarea normelor de tehnică legislativă.

2.
Art.2 

Categoriile de persoane prevăzute la art.1 sunt :

a)persoanele care şi-au pierdut total sau parţial capacitatea de muncă, marii mutilaţi, răniţii şi urmaşii celor care au decedat ca urmare a participării la lupta pentru victoria Revoluţiei din decembrie 1989, persoanele care au fost reţinute în perioada 16-22 decembrie 1989 ca urmare a participării la acţiunile pentru victoria revoluţiei, precum şi persoanele care, în perioada 16-25 decembrie 1989, s-au remarcat prin fapte deosebite în lupta pentru victoria revoluţiei şi care deţin titlul de luptători pentru Victoria Revoluţiei Române din decembrie 1989;

 b) veteranii de război şi văduvele de război;

c) persoanele persecutate din motive politice de dictatura instaurată cu începere de la 6 martie 1945, precum şi cele deportate în străinătate ori constituite în prizonieri.

__


Autori:dl.dep.prof.dr.Mircea Ifrim (Grupul Parlamentar al PRM),dl.dep.farm.Ion Burnei (Grupul Parlamentar al PDSR) şi dl.dep.Karoly Kerekes (Grupul Parlamentar al UDMR)  au propus ca, la pct.1, art.2 va avea următorul cuprins:

“1. Articolul 2 va avea următorul cuprins:

“Art.2. – Categoriile de persoane prevăzute la art.1 sunt :

“a) persoanele care şi-au pierdut total sau parţial capacitatea de muncă, marii mutilaţi, răniţii, urmaşii şi părinţii celor care au decedat ca urmare a participării la lupta pentru victoria Revoluţiei din decembrie 1989, persoanele care au fost reţinute în perioada 16-22 decembrie 1989 ca urmare a participării la acţiunile pentru victoria revoluţiei, precum şi persoanele care, în perioada 16-25 decembrie 1989, s-au remarcat prin fapte deosebite în lupta pentru victoria revoluţiei şi care deţin titlul de Luptător pentru Victoria Revoluţiei Române din decembrie 1989; 

b) veteranii de război şi văduvele de război;

c) persoanele persecutate din motive politice de dictatura instaurată cu începere de la 6 martie 1945, precum şi cele deportate în străinătate ori constituite în prizonieri;

d) persoanele persecutate, din motive etnice, de către regimurile instaurate în România cu începere de la 6 septembrie 1940 până la 6 martie 1945.”

S-a preluat textul din Ordonanţa de urgenţă a Guvernului nr.72/2000 pentru modificarea articolului 2 litera a) din Ordonanţa de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale publicată în Monitorul Oficial al României, Partea I, nr.265 din 13 iunie 2000.

Pentru corelare cu prevederile art.5, lit.e) din Legea nr.189/2000 privind aprobarea Ordonanţei Guvernului nr.105/1999 pentru modificarea şi completarea Decretului – lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate,ori constituite în prizonieri, republicat, cu modificările ulterioare.

3.
Art.3 lit.a)şi d)

a) acces gratuit la tratament şi consultaţii în spitalele şi policlinicile Ministerului Sănătăţii, Ministerului Apărării Naţionale şi Ministerului de Interne;

d) acces gratuit în sanatorii şi baze de tratament aparţinând Ministerului Sănătăţii, Ministerului Apărării Naţionale şi Ministerului de Interne.

 
Se introduce pct.2, cu următorul cuprins:

“2. La articolul 3, literele a) şi d) vor avea următorul cuprins: 

“a) acces gratuit la tratament şi consultaţii în spitalele şi policlinicile Ministerului Sănătăţii şi Familiei, Ministerului Apărării Naţionale şi Ministerului de Interne;

d) acces gratuit în sanatorii şi baze de tratament aparţinând Ministerului Sănătăţii şi Familiei, Ministerului Apărării Naţionale şi Ministerului de Interne.”


Pentru actualizarea  denumirii .

Idem.

4.
Art.4.lit.c)

c) bilete de tratament gratuite, în limita posibilităţilor existente, în staţiuni balneoclimaterice, pe baza reglementărilor stabilite de către Ministerul Apărării Naţionale, Ministerul de Interne, Ministerul Muncii şi Protecţiei Sociale şi Autoritatea Naţională pentru Turism;


Se introduce pct.3, cu următorul cuprins:

“3. La articolul 4, litera c) va avea următorul cuprins:
c) bilete de tratament gratuite, în limita posibilităţilor existente, în staţiuni balneoclimaterice, pe baza reglementărilor stabilite de către Ministerul Apărării Naţionale, Ministerul de Interne, Ministerul Muncii şi Solidarităţii Sociale şi Ministerul Turismului;”


Pentru actualizarea denumirilor.

5.
Art.5.

Persoanele prevăzute la art.2 lit.c) beneficiază şi de următoarele drepturi:

a) asistenţă medicală gratuită;

b) medicamente, în mod gratuit şi prioritar, atât în tratament ambulatoriu, cât şi pe timpul spitalizării.

             __
Autori: Dl.dep.dr.Ovidiu Brânzan (Grupul Parlamentar al PDSR) şi dl.dep.dr.Constantin Florentin Moraru (Grupul Parlamentar al PRM)    au propus ca, la pct.4,  art.5 să se reformuleze după cum urmează:

“4. Articolul 5 va avea următorul cuprins:

“ Art.5. - Persoanele prevăzute la art.2 lit.c) şi d) beneficiază şi de următoarele drepturi:

a) asistenţă medicală gratuită;

b)  medicamente, în mod gratuit şi prioritar, atât în tratament ambulatoriu, cât şi pe timpul spitalizării;

         c) un bilet de tratament gratuit, pe an, într-o staţiune balneoclimaterică.”

Pentru corelare cu prevederile de la art.2 lit.d), pct.3 din prezentul raport.
Acest drept este prevăzut în Decretul – Lege nr.118/1990 la art.6 alin.(2) lit.e), precum şi la art.5, lit.e) din  Legea nr.189/2000 .



6.
Art.6.

Sumele necesare pentru acoperirea cheltuielilor prevăzute la art.3, 4 şi 5 se suportă din fondul de asigurări sociale de sănătate, gestionat de casele de asigurări de sănătate judeţene şi ale municipiului Bucureşti.

__
Autori: dl.dep.prof.dr.Mircea Ifrim (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) şi doamna dep.Constanţa Popa (Grupul Parlamentar al PRM)  au propus ca, la pct.5, art.6 să se reformuleze după cum urmează:

“5. Articolul 6 va avea următorul cuprins:

“Art.6. – (1) Sumele necesare pentru acoperirea cheltuielilor prevăzute la art.3 lit.a)-c), art.4 lit.a), b) şi d) şi art.5 lit.a) şi b) se suportă din Fondul de asigurări sociale de sănătate, gestionat de casele de asigurări de sănătate de care asiguratul aparţine.

(2) Sumele necesare pentru acoperirea cheltuielilor prevăzute la art.3 lit.d), art.4 lit.c) şi art.5 lit.c) se suportă din bugetul asigurărilor sociale de stat.”
Pentru precizarea corectă a acelor drepturi care necesită suportul financiar al caselor de asigurări de sănătate.S-a preluat din Ordonanţa de urgenţă a Guvernului nr. 102/2000 pentru modificarea art.6 din Ordonanţa de urgenţă a Guvernului nr. 170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale, cu modificările propuse de către comisie.

Aceste drepturi fac obiectul protecţiei sociale, deci se vor suporta din bugetul asigurărilor sociale de stat.

7.
___
Se propune să se introducă un text nou, ca art.II, având următorul cuprins:

“Art.II. – Ordonanţa de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale, astfel cum a fost modificată şi completată prin prezenta lege, va fi republicată în Monitorul Oficial al României, Partea I, dându-se textelor o nouă numerotare.”
Pentru respectarea normelor de tehnică legislativă.

În cursul dezbaterilor din comisie nu s-au înregistrat amendamente respinse.

                  PREŞEDINTE,










SECRETAR,

      DEP.PROF.UNIV.DR.mircea ifrim





      DEP.FARM.ION BURNEI

Întocmit de experţii parlamentari:

Ana Georgescu

Gheorghe Marinescu

